Szerb Köztársaság

Vajdaság Autonóm Tartomány

Zenta község

Belső ellenőrzés

Szám: 021-6/2017-II

Kelt: 2016.12.30-án

Z E N T A

A közszférában a belső ellenőrzés közös szervezési ismérveiről és szabványairól és módszertani utasításairól az eljárásról és a jelentéstételről szóló szabályzat (az SZK Hivatalos Közlönye, 99/2011. és 106/2013. sz.) 2. szakasza 1. bekezdésének 21) pontja és 12. szakasza 1. bekezdése alapján, összhangban a költségvetési rendszerről szóló törvény (az SZK Hivatalos Közlönye, 54/2009., 73/2010., 101/2010., 101/2011., 93/2012., 62/2013., 63/2013-kiig., 108/2013., 142/2014., 68/2015., 103/2015. és 99/2016. sz.) 82. szakaszával, Zenta község belső ellenőrének a javaslatára Zenta község polgármestere jóváhagyja az alábbi

**ZENTA KÖZSÉG**

**BELSŐ ELLENŐRZÉSÉNEK AZ**

**ETIKAI KÓDEXÉT**

**Bevezető**

Az Etikai Kódex célja, hogy bemutassa az etikai kultúrát a belső ellenőrzés hivatásában. A belső ellenőrzés hivatásában az Etikai Kódex elengedhetetlen, tekintve, hogy a ellenőrzés a kockázatkezelők bizalmán és tárgyilagos értékelésén, az ellenőrzéseken és általánosságban az igazgatáson alapul. Ebben az Etikai Kódexben a ellenőrzés definíciójába két alapvető összetevőt kapcsol be:

* a belső ellenőrzési hivatás és gyakorlat mérvadó elveit,
* a viselkedési szabályokat, amelyek leírják a viselkedési normákat, amelyek elvárhatóak a belső ellenőröktől. Ezek a szabályok útmutatót képeznek a belső ellenőrők etikai viselkedésére és eszközökre, amelyek alapján az elveket a gyakorlatban kell alkalmazni.

**Alkalmazás és végrehajtás**

A kódex a foglalkoztatottakra vonatkozik, akik Zenta községben a belső ellenőrzési teendőket látják el, összhangban a belső ellenőrzés nemzetközi szabványaival és a jogszabályokkal, amelyek a Szerb Köztársaságban a belső ellenőrzést rendezik. Az etikai elvárások figyelmen kívül hagyása, amelyek itt fel vannak sorolva, fegyelmi eljárás megindításához vezet az egyének ellen, akik a belső ellenőrzésen foglalkoztatottak.

**Elvek**

A belső ellenőröktől elvárható, hogy alkalmazzák és tiszteletben tartsák az alábbi elveket:

1. **Integritás**

A belső ellenőrök az integritásuk által szerzik meg a bizalmat, és ezzel biztosítják az alapot a véleményük megbízhatóságára.

1. **Tárgyilagosság**

A belső ellenőröknek a tárgyilagosság legmagasabb fokát kell, hogy mutassák az aktivitásokkal, illetve a procedúrával kapcsolatos az adatok begyűjtésében, értékelésében és szembesítésében, amelyek tárgyai a ellenőrésnek . A belső ellenőrök kiegyensúlyozott értékelést nyújtanak minden lényeges körülményről, a saját érdekük, illetve más személyek szükségtelen befolyása nélkül a véleményükre.

1. **Megbízhatóság**

A belső ellenőrök tiszteletben tartják az adatok értékét és tulajdonát, amelyeket kapnak, és nem hozzák azokat nyilvánosságra megfelelő meghatalmazás nélkül, kivéve az eseteket, amikor fennáll a törvényes kötelezettség, hogy ezt megtegyék.

1. **Szakszerűség**

A belső ellenőrök a belső ellenőrzés teendőinek ellátásában alkalmazzák a szükséges tudást, szakértelmet és tapasztalatot.

**Viselkedési szabályok az Etikai Kódex értelmében**

1. **Integritás**

A belső ellenőrök:

* a munkájukat becsületesen, felelősségteljesen és a kötelező figyelemmel látják el,
* a Szerb Köztársaság törvényeivel és jogszabályaival összhangban járnak el és az adatokat csak akkor tárhatják fel, ha ezt a törvény megköveteli,
* tudatosan nem vesznek részt törvénytelen cselekményekben, illetve nem foglalkoznak olyan cselekményekkel, amelyek rontják a belső ellenőrzési hivatás vagy Zenta község tekintélyét,
* tiszteletben tartják és hozzájárulásukat adják Zenta község törvényes és etikai céljaihoz.

1. **Tárgyilagosság**

A belső ellenőrök:

* nem vesznek részt olyan cselekményekben, illetve kapcsolatokban, amelyek veszélyeztethetik, vagy úgy tekinthető, hogy veszélyeztetik a ellenőrzési értékelés elfogulatlanságát. Az említett részvétel azokat a cselekményeket, illetve kapcsolatokat öleli fel, amelyek Zenta község érdekeivel ellentétben lehetnek. Amennyiben fennáll az érdekütközés a belső ellenőrnél, azzal szembesíti Zenta község polgármesterét,
* nem fogadnak el ajándékokat, szolgáltatásokat, vagy bármi mást, ami veszélyeztetheti vagy úgy tekinthető, hogy veszélyezteti a professzionális ellenőrzési megítélést,
* feltárnak minden anyagi tényt, amelyek számukra ismeretesek, amelyek feltárása nélkül a ellenőrzés tárgyát képző aktivitásokról szóló jelentést hibásan lehetne értelmezni.

1. **Megbízhatóság**

A belső ellenőrök:

* óvatosak az adatok használatában és védelmében, amelyeket a kötelezettségük végzése során gyűjtöttek be,
* az adatokat nem használják fel személyes haszonszerzésre, illetve bármiféle más módon, ami törvényellenes vagy kárt okoz Zenta község törvényes és etikai céljaiban,
* nem tárnak fel jogtalanul adatokat személyeknek, amennyiben ennek nincsenek törvényes okai.

1. **Szakszerűség**

A belső ellenőrök:

* kizárólag a ellenőrzési teendőkön dolgoznak, amihez rendelkeznek a szükséges tudással, szakértelemmel és tapasztalattal,
* a belső ellenőrzés teendőit a belső ellenőrzés szabványaival és módszertanával összhangban látják el, amelyet a Pénzügyminisztérium Központi Harmonizációs Egysége állapít meg,
* kötelesek megszerezni a szükséges alapvető szakértelmet a ellenőrzés hatékony és professzionális módon történő ellátására,
* felelősséget vállalnak a szakértelmük folyamatos tökéletesítéséért, hogy a belső ellenőrzés minőségét és hatékonyságát magasabb szintre emeljék.

JÓVÁHAGYJA:

A KÖZSÉG POLGÁRMESTERE JAVASOLJA :

A BELSŐ ELLENŐR

Ceglédi Rudolf, s.k. okl. építőmérnök

Lengyel Ilona, s.k. okl. közgazdász